*Projekts*

LATVIJAS REPUBLIKAS MINISTRU KABINETS

2017.gada\_\_\_\_\_\_\_\_\_\_\_ Rīkojums Nr.\_\_\_

Rīgā (prot. Nr.\_\_. §)

**Par valsts nekustamā īpašuma Pētera Lodziņa ielā 12, Neretā, Neretas pagastā, Neretas novadā, nodošanu Neretas novada pašvaldības īpašumā**

1. Saskaņā ar Publiskas personas mantas atsavināšanas likuma 42.panta pirmo daļu un 43.pantu atļaut Iekšlietu ministrijai nodot bez atlīdzības Neretas novada pašvaldības īpašumā valsts nekustamo īpašumu (nekustamā īpašuma kadastra Nr.3270 007 0431) – zemes vienību (zemes vienības kadastra apzīmējums 3270 007 0431) 0,1834 ha platībā un trīs būves (būvju kadastra apzīmējumi 3270 007 0156 001, 3270 007 0156 003, 3270 007 0156 004) – Pētera Lodziņa ielā 12, Neretā, Neretas pagastā, Neretas novadā, kas ierakstīts zemesgrāmatā uz valsts vārda Iekšlietu ministrijas personā (turpmāk – nekustamais īpašums), pašvaldības autonomās funkcijas īstenošanai, saskaņā ar likuma „Par pašvaldībām” 15.panta pirmās daļas 9.punktu – sniegt palīdzību iedzīvotājiem dzīvokļa jautājumu risināšanā.
2. Neretas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1.punktā minētās funkcijas īstenošanai.
3. Neretas novada pašvaldībai, nostiprinot zemesgrāmatā īpašuma tiesības uz šā rīkojuma 1.punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Neretas novada pašvaldība nodrošina šā rīkojuma 1.punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

1. Šā rīkojuma 3.2.apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidents M.Kučinskis

Iekšlietu ministrs R.Kozlovskis